Zitationshinweis: 
Katrin Moeller und Andreas Müller: Transkription der Quellen: Nr. 01, Ratken, Anneke, Urgicht Rostock 1543, in: Katrin Moeller / Andreas Müller / Anne Purschwitz: Rostocker Urgichten des 16. Jahrhunderts in Fällen von Zauberei und Hexerei. Digitale Methoden und Lehrkonzepte auf der Testbank (https://opendata.uni-halle.de/handle/1981185920/13873), herausgegeben vom Historischen Datenzentrum Sachsen-Anhalt, Halle 2019, DOI: http://dx.doi.org/10.25673/13766.

Urgicht Anneke Ratken 1543
p. 9r
[01-01] Anno xliij des Frigdages na Anthonij. 
Qwa(m) Anneke Ratken bordich to lubeke 
vor gerichte vm(m)e erer Thoͤůerie willen (et cetera) 
[01-02] Thom(e) erſte(n) hefft Anneke Ratke(n) ape(n)bare 
bekant dat ße Clawes Zacharias frowen 
alße der Eggerſchen, hir to Roſtock eÿne(n) goͤthe 
Jn důßent důůel name(n) vor de doͤre(n) gegate(n) 
hefft Dith hedde ße daru(m)me geda(n) dat de Zacha =
rieſche ße vm(m)e eyne(n) guld(en) {den ße er noch 
was ſchuldich gebbleue(n) alße ße Jn der baſtoͤůer 
ſtrat(en) Jn der potterie tho der tidt noch wane(n)de 
was} eͤr ſtrackes wedder to geue(n)de gemant 
hefft vnd Js Jnth veffte Jar vorlede(n) (et cetera) 
It(em) deſße(n) goͤthe to makende hefft ße va(n) eÿner 
lÿ(n)ne(n)weferſche(n) mit name(n) de Kobrowſche bÿ(n) =
ne(n) Bůtzow wanafftich geleret, dede nů wol 
ij Jar lanck doͤth geweße(n) Js vnd ſcholde ene 
ßo make(n) wo volget Sze ſcholde ere eghene 
water iij do(n)redage na malck ander to hope 
ßa(m)mele(n) vnd snid(en) de(n)ne vp Jeder tidt ere eghe =
ne Negele va(n) he(n)d(en) vnd voͤth Jn dat water, vnd 
waſche(n) de(n)ne de hende vnd voͤte dalwert dre 
male Jn dem(e) suluig(en) wat(er) dat ße ßo dre do(n) =
redage namalckander geßa(m)melt hedde, vnd 
get(en) de(n)ne dat suluige water Jn dußent důůel 
name(n) vor de dore(n) den ße Jdt gu(n)de vnd de er 
was to leide gedan hedde wo ock geſche(n) Js (et cetera) 
[01-03] Thom(e) andere(n) hefft Anneke Ratke(n) bekant, 
dat ße vp de suluige tidt j denſche(n) witt(en) {de(n) 
ße ock Jn dußent důůel name(n) to sick geweſ =
ſelt hedde} welckere(n) ße Jn eÿn doͤkeke(n) gebu(n)d(en) 
p. 9v

vnd der vorgemelte(n) Zacharieſche(n) vnder dat 
Brůgge(n)breth bÿ j ſten geßteke(n) hedde Jn der me =
ninge dat ße Zo keine koplude krig(en) ſcholde vn(de) 
ere voͤdinge edder neringe mochte entag(en) vn(de) 
vorringert werd(en) (et cetera) 
[01-04] Thom(e) drudd(en) hefft ße bekant dat ße deſſen 
vorgeſch(reuenen) goͤthe eÿnem(e) linne(n)wefer mit name(n) 
d(e) papke hir to Roſtock ock vor de dore(n) Jn den 
ſuluig(en) name(n) ock gegate(n) hefft daru(m)me ßin 
frowe mit er gekiůeth. vnd he ße done sulueſt 
to ſlande gedrowet hedde vnd dith Js wol bÿ 
vj Jare(n) vorled(en) (et cetera) 
[01-05] Thom(e) verd(en) hefft Anneke Ratke(n) ape(n)bar(e) be =
kant dat ße Reÿmer Qwad(en) frowe(n) to Bůtzow 
ock den suluig(en) baůe(n) berord(en) goͤthe Jn důßent 
důůel name(n) vor ere dore(n) gegate(n) hefft daru(m) =
me ße ſick mit ere boͤſliche(n) geſchuld(en) hedde, 
vnd Js bÿ dren Jare(n) vorled(en) (et cetera) 
[01-06] Thom(e) vefft(en) hefft ße bekant dat ße eÿner buͤr =
frowe(n) to peͤſche vp Jenſiͤth Butzow de(n) suluig(en) 
voͤrberord(en) goͤth thoberedt. vnd Jn j olie Kroͤß 
mit to huß gedan hedde, dar voͤr ße tho erem(e) 
dele j fl(orin) vnd ere vnd leͤrmeiſterſche alße de 
Koͤbrowſche vorgemelt ock j fl(orin) gekreg(en) hefft 
vnd Js bÿ twen Jare(n) verled(en) (et cetera) 
[01-07] Thom(e) Soſte(n) hefft ße bekant dat j loße p(er)ſone 
deme nometh Dat lopende oͤůel {de ße tho der 
tidt by(n)ne(n) Butzow mit ſick Jnne hedde} 
eÿnem(e) mit name(n) Hans Loppins darſulueſt 
Dorch Anneke(n) mit wetent vnd wille(n) bena =
me(n) hedde {dewile ße va(n) em(e) kein nacht gelt 
gekrege(n) dat he mit sÿner Ju(n)gckfrowe(n) de he 
p. 10r

domals gekreg(en) hedde} nene frůntſcop edder 
ſchaffent hebben konde Jt(em) ße hefft gena 
vnd ßin eghene meſt, vnd dar he ßin wat(er) 
gelat(en) hefft hen geſteke(n) vnd dar wedder wech 
gename(n) vnd vnder den Stoͤl. dar he vppe 
ßath hefft wedder hen geſteken vnd dewile 
Jdt dar vnder geſteke(n) hefft he mit ßÿner 
frowe(n) nichtes moͤghe(n) beſchaff(en) (et cetera) Dith sului =
ge hefft Anneke Rakte(n) done sulueſt van 
dem(e) wiůe gelereth. Hir vp alle dith vorſch(reuen) 
Js Anneke Ratke(n) kame(n) Jn de Hechte vth der 
Hechte to Rechte. vnd eͤr Js gefraget eẏns twie, 
drie. wat ße dar to ßede. dar ße Ja to ßede 
vnd bestunth des. Hir vp gaff ordel vnd recht 
dat ße noch acht edder vorſprake(n) ſcholde ge =
net(en) Su(n)der(e)n ße ſcholde den banth daru(m)me 
lid(en) vnd ene ſchal ße vth dem(e) dor(e) leiden 
vnd bÿ dem(e) galg(en) Jnth fůr(e) werpe(n) vnd ße 
vorberne(n) Su(n)der de Her(e)n wille(n) er gnade 
bewiße(n). Dit allenthalue(n) hefft ße ßo beka(n)t 
van word(en) to word(en) Jn Jege(n)werdicheit der 
Erſame(n) her(e)n alße Her Goſſelck Hoppe(n)ſta(n)ge 
vnd Her Peter Bru(m)mer vnd twier beße =
te(n) borgere alße Thewes Kneßeke vnd Si =
mo(n) Brůn de Haneke(n)maker (et cetera)